EA SISTEM d.o.o. društvo za pružanje investicijskih usluga i obavljanje investicijskih aktivnosti i s njima povezanih pomoćnih usluga, 47000 Karlovac, Gažanski trg 8/III, zastupan po Upravi društva (pojedinačno: Predsjednik uprave: Žaran Perić ili član uprave: Anka Perić)
OIB:46982500708,redovni žiro račun 2400008-1190055056 (glavni račun kod Karlovačke banke )

                      žiro račun Nalogodavca 2500009-1301133405 (izdvojeni račun kod Hypo Alpe

                      Adria Bank)

Telefon 047-415-890, telefaks 047-415-891, e-mail adresa : ea.sistem@ka.t-com.hr
web stranica : www.easistem.hr

u daljnjem tekstu :Ovlašteno društvo
i
----------------------------------------------------------------------------------------------------------------------------------------
{Ime i prezime / naziv}, {Adresa} (dalje u tekstu: Klijent)

sklopili su u  Karlovcu dana ,------------------------------. godine sljedeći
UGOVOR O PRUŽANJU INVESTICIJSKIH USLUGA
Članak 1.

Ovim ugovorom određuje se kategorizacija Klijenta,sukladno Pravilniku o razvrstavanju klijenata Hrvatske agencije za nadzor financijskih usluga (u daljnjem tekstu HANF-a) i Kriterijima o razvrstavanju klijenata Brokera, te poslova koje Ovlašteno društvo obavlja za Klijenta.

                                                                         Članak 2.
Sukladno Pravilnicima iz stavka 1.ovog članka, Klijent i Ovlašteno društvo na osnovu Obrasca za razvrstavanje klijenata koji je prilog ovom Ugovoru, sporazumno utvrđuju da  Klijent ima status malog ulagatelja, te da će komunikacija između Klijenta i Ovlaštenog društva pri obavljanju poslova koji su predmet ovog ugovora biti u svemu temeljena na načelima koja proizlaze iz te činjenice.
Članak 3.
1) Ovim Ugovorom uređuju se odnosi Ovlaštenog društva i Klijenta u vezi s nalozima za kupnju/prodaju vrijednosnih papira (dalje u tekstu: Nalozi ili pojedinačno: Nalog) koje će Klijent davati Ovlaštenom društvu, te koje Naloge će Ovlašteno društvo izvršavati uz naknadu – sve na način i prema uvjetima određenim u ovom Ugovoru. 

2) Nakon što Ovlašteno društvo prihvati Nalog smatrat će se da su Ovlašteno društvo i Klijent zaključili ugovor o nalogu za kupnju/prodaju vrijednosnih papira.

3) Za vrijeme važenje ovog Ugovora Klijent može Ovlaštenom društvu davati neograničen broj Naloga.
4) Ako je Klijent pravna osoba, Naloge daje ovlaštena osoba Klijenta – pravne osobe.
5) Klijent je za izvršenje Naloga dužan Ovlaštenom društvu platiti naknadu prema važećoj odluci Ovlaštenog društva o naknadama za obavljanje brokerskih poslova - Cjeniku (dalje u tekstu: Cjenik). 
Članak 4.

1) Klijent može davati Naloge isključivo u skladu s Općim uvjetima Ovlaštenog društva za ugovore o nalogu (dalje u tekstu: Opći uvjeti).

2) Klijent potpisom ovog Ugovora potvrđuje da su mu poznati svi rizici povezani s kupnjom i prodajom vrijednosnih papira, uključivo i one rizike navedene u Općim uvjetima. Klijent preuzima rizik da će isključivo na vlastitu odgovornost donositi odluke o davanju Naloga, te odluke o određenju vremena izvršenja Naloga i odluke o određenju cijene vrijednosnih papira u Nalogu.

3) Ovlašteno društvo po prihvaćenom Nalogu postupa isključivo za račun Klijenta, i to prema vremenu izvršenja i pod cjenovnim uvjetima koje je Klijent odredio u Nalogu. Ovlašteno društvo ne prihvaća obvezu, niti na bilo koji način jamči, da će se po Nalogu sklopiti transakcija kupnje/prodaje vrijednosnih papira budući ista ovisi o stanju na tržištu vrijednosnih papira. Ukoliko u Nalogu nije drugačije određeno, Nalog vrijedi i obvezuje Ovlašteno društvo 3 (slovima: tri) mjeseca od dana prihvaćanja Naloga. 
Članak 5.
1) Klijent može dati Ovlaštenom društvu pisani Nalog isključivo na obrascu NALOG ZA KUPNJU/PRODAJU VRIJEDNOSNIH PAPIRA kojeg određuje Ovlašteno društvo. Pisani nalog Klijent može dati  osobno, dolaskom u poslovne prostorije Ovlaštenog društva ili faksom ukoliko je vrijeme zadavanja naloga isključivo drugačije određeno( vrijeme izlaganja naloga mora biti određeno najmanje 10 (deset) minuta kasnije od primitka faksa u Ovlašteno društvo)
2) Ovlašteno društvo će prihvatiti pisani Nalog isključivo ukoliko su dani od Klijenta osobno, odnosno od osobe kojoj je Klijent dao specijalnu punomoć ovjerenu kod javnog bilježnika, a ako je Klijent pravna osoba, onda Naloge za obavljanje brokerskih poslova mogu dati zakonski zastupnici ili osobe opunomoćene od strane zakonskog zastupnika putem specijalne punomoći ovjerene kod javnog bilježnika.

3) Ovlašteno društvo neće postupiti po Nalogu ako Klijent ne postupi po odredbama ovog članka, stavak 1) i 2) .
4) Ovlašteno društvo ne preuzima nikakvu odgovornost za štetu koju bi Klijent mogao pretrpjeti ako Ovlašteno društvo izvršavajući Nalog postupi pouzdajući se u točnost podataka iz ovog Ugovora ili u točnost podataka o kojima je Klijent naknadno izvijestio Ovlašteno društvo sukladno članku 7. stavku 3) ovog Ugovora.
Članak 6.

1) Klijent može dati Ovlaštenom društvu usmeni Nalog isključivo telefonskim putem uz korištenje lozinke naznačene u ovom Ugovoru. Zaporka je oznaka od najmanje četiri (4), a najviše deset (10) znamenki koja služi za identificiranje Klijenta prilikom davanja usmenog Naloga.
2) Zaporku određuje Ovlašteno društvo, i ona glasi ___  ___  ___  ___  ___  ___  ___  ___  ___  ___.

3) Klijent je suglasan da Ovlašteno društvo snima svu telefonsku komunikaciju između Klijenta i Ovlaštenog društva vezanu uz Naloge. Sve strane ovog Sporazuma su suglasne da se tako zabilježena komunikacija predstavlja dokaz o sadržaju Naloga.

Članak 7.
1)   Klijent može dati Ovlaštenom društvu elektronski Nalog putem Interneta uz korištenje korisničkog imena, zaporke i PIN broja. Početnu zaporku i PIN
 broj dodjeljuje Ovlašteno društvo, a korisničko ime određuje Klijent pri elektronskoj registraciji.

2)   Nakon elektronske registracije, za nove korisnike, u skladu s Općim uvjetima Klijent prije dobivanja početne lozinke i PIN broja prethodno mora izvršiti registraciji s Ovlaštenim društvom, te potpisati potrebnu Ugovornu dokumentaciju.

Članak 8.

1) Nalogodavac potpisom ovog Sporazuma jamči za točnost svojih podataka koje je ispunio i potpisao  u Izjavi o vjerodostojnosti podataka o Klijent a to su:
a) ime i prezime / naziv;

b) datum i mjesto rođenja;

c) broj osobne iskaznice / putovnice, izdavatelj;                                 

d) OIB ili MBG / MB;
e) adresa prebivališta / sjedišta; 
f) kontakt telefon;
g) kontakt telefaks;
h) kontakt e-mail adresa;
i) broj bankovnog računa Klijenta i naziv banke;
2) Klijent jamči za točnost podataka iz prethodnog stavka, a osobito jamči da je vlasnik navedenog bankovnog računa.

3) O promjeni bilo kojeg podatka navedenog u 1. stavku ovoga članka Klijent je dužan obavijestiti Ovlašteno društvo pisanim putem i to poštom preporučeno ili osobnom dostavom pisane obavijesti u Ovlašteno društvo. U slučaju da je promijenjen podatak koji se nalazi na jednom od dokumenata navedenih u stavku 4. ovog članka, Klijent je pisanoj obavijesti dužan priložiti dokument na kojem je vidljiv novi podatak (npr. u slučaju promjene bankovnog računa, Klijent je Ovlaštenom društvu dužan dostaviti presliku kartice novog bankovnog računa).

4) Kao dokaz točnosti pojedinih gore navedenih podataka, Klijent: 
1. fizičke osobe – rezidenti

a) Presliku identifikacijske isprave (osobna ili putovnica ) s vidljivim ispisom države izdavatelja

b) Presliku dokumenta na kojem je vidljiv identifikacijski broj osobe ( OIB ili MBG )

c) presliku kartice tekućeg kunskog  računa ili štedne knjižice otvorene u kunama u poslovnoj 

       banci u RH

2. fizička osoba - nerezident

a) presliku putovnice,

b) presliku Ugovora o nerezidentnom računu u banci,

c) kopiju iskaznice kunskog nerezidentnog računa

d) presliku dokumenta s vidljivim OIB

3. Pravna osoba – rezidenti ( sve pravne osobe osim institucionalnih investitora; banke,fondovi, osiguravajuća društva ) 

a) presliku izvatka iz sudskog registra,(Rješenje o osnivanju provjera se vrši na www.sudreg.pravosudje.hr),

b) presliku obavijesti o razvrstavanju poslovnog subjekta prema NKD,

c) presliku potpisnog kartona temeljem kojeg je otvoren redovni platno-prometni račun u banci,

d) presliku osobne iskaznice ovlaštene osobe kod Nalogodavca-pravne osobe,

e) izjava o stvarnom vlasniku potpisana od ovlaštenog zastupnika

f) presliku dokumenta s vidljivim OIB

4. pravna osoba nerezidenti

a) javnobilježnički ovjerenu presliku rješenja o osnivanju pravne osobe ili izvornik izvoda iz

odgovarajućeg registra za pravnu osobu zajedno s prijevodom rješenja/izvoda na hrvatski jezik po ovlaštenom sudskom tumaču/prevoditelju, ne stariji od tri mjeseca

b) presliku Ugovora o nerezidentnom računu u banci

c) presliku dokumenta s vidljivim OIB

Članak 9.
Klijent dobrovoljno daje Ovlaštenom društvu na raspolaganje svoj matični broj i sve druge svoje podatke i osobne podatke navedene u ovom Ugovoru kao i u pratećoj dokumentaciji uključujući i sve njihove podatke i osobne podatke koji su Ovlaštenom društvu dostupni sukladno važećim propisima, te je suglasan da Ovlašteno društvo može navedene podatke i osobne podatke prikupljati, obrađivati i njima se koristiti u svrhu pružanja brokerskih i drugih  usluga na koje je Ovlašteno društvo ovlašteno, u svrhu realizacije svojih prava koje ima prema ovom Ugovoru .Podaci i osobni podaci smiju se koristiti samo u navedene svrhe, dok se temelj za njihovo prikupljanje, obradu, korištenje i čuvanje nalazi u Zakonu o tržištu vrijednosnih papira, Zakonu o bankama, Zakonu o Hrvatskoj narodnoj banci, Zakonu o platnom prometu u zemlji, Zakonu o deviznom poslovanju, Zakonu o računovodstvu, Pravilnicima HANF-e. Davanje podataka i osobnih podataka je, osim u zakonom određenim slučajevima, dobrovoljno s time da uskrata njihovog davanja može onemogućiti Ovlašteno društvo da pruži traženu uslugu ili ju može onemogućiti da uslugu pruži u zadovoljavajućem opsegu ili na zadovoljavajući način. Svi podaci i osobni podaci koji su dani Ovlaštenom društvu zaštićeni su kao osobito povjerljivi podaci sukladno  Zakonu o tržištu vrijednosnih papira,Zakonu o bankama,Zakonu o zaštiti osobnih podataka i drugim odgovarajućim propisima. Klijent daje izričitu suglasnost da je Ovlašteno društvo ovlašteno sve njegove podatke i osobne podatke koje ima, prenositi dalje na treće osobe sukladno Zakonu o tržištu vrijednosnih papira, Zakonu o bankama i drugim odgovarajućim propisima kao i dalje na državna i upravna tijela koja kontroliraju rad Ovlaštenog društva
Članak 10.

1) Ovaj Ugovor zaključuje se na neodređeno vrijeme.
2) Svaka strana može otkazati ovaj Ugovor jednostranom izjavom volje u obliku otkaznog pisma. 
3) Otkazno pismo se dostavlja drugoj strani poštom preporučeno. U slučaju da ovaj Ugovor otkazuje Klijent – ovaj Ugovor prestaje u trenutku kada otkazno pismo bude uručeno Ovlaštenom društvu. Ukoliko ovaj Ugovor otkazuje Ovlašteno društvo – ovaj Ugovor prestaje protekom 8 (slovima: osam) dana od dana slanja otkaznog pisma. 
4) Prestankom ovog Ugovora Klijent gubi pravo davati Naloge. Prestankom ovog Ugovora ne prestaje obveza Ovlaštenog društva da izvrši već prihvaćene Naloge, ni obveza Klijenta da za takve naloge plati dužnu naknadu.

Članak 11.

1) Na prava i obveze svih strana ovog Ugovora primjenjuju se Opći uvjeti s kojima je Klijent upoznat i pristaje na njihovu primjenu. Opći uvjeti sa svim izmjenama i dopunama donesenim za vrijeme važenja ovog Ugovora čine sastavni dio ovog Ugovora.

2) Cjenik sa svim izmjenama i dopunama donesenim za vrijeme važenja ovog Ugovora čine sastavni dio ovog Ugovora.
3) Obrazac za razvrstavanje klijenata potpisan od Klijenta i Ovlaštenog društva je sastavni dio ovog Ugovora.
3) Klijent potpisom ovog Ugovora potvrđuje da mu je Ovlašteno društvo uručilo jedan primjerak važećih   Općih uvjeta , Cjenik i Obrazac za razvrstavanje klijenata te da pristaje na njihovu primjenu.
4) Ovaj Ugovor potpisuje se u prostorijama Ovlaštenog društva i nije ga potrebno javnobilježnički ovjeravati.

5. Ukoliko se ovaj Ugovor dostavlja poštom potrebna je ovjera javnog bilježnika.
Članak 12.

Ako se ovaj Ugovor zaključuje u podružnici Ovlaštenog društva  nadležnoj za izvršavanje usluge kupnje/prodaje vrijednosnih papira, u ime Ovlaštenog društva ga potpisuje ovlašteni broker Ovlaštenog društva, koji će ovaj sporazum faksirati u sjedište Ovlaštenog društva.

                                                                        Članak 13.
Jezik na kojem se Ovlašteno društvo i Klijent (domaća fizička i pravna osoba ) sporazumijevaju je hrvatski , a za Nalogodavce (strane fizičke i pravne osobe ) engleski.
Članak 14.

Ovaj Ugovor je sastavljen u 2 (slovima: dva) istovjetna i jednakovaljana primjerka od kojih su  1 (slovima: jedan) za Ovlašteno društvo, a 1 (slovima: jedan) za Klijenta.
Klijent:





            Ovlašteno društvo: 

_________________________


____________________________

ime i prezime, funkcija (samo za pravne osobe)


ime i prezime, funkcija, naziv podružnice/poslovnice
                                                                                                              (samo za podružnice)
� Nakon dodjeljene početne zaporke i PIN broja, Nalogodavac može (preporuča se) promjeniti zaporku dok PIN broj ostaje trajan.

